黃子美

黃子美（），字尚含，山東兗州府曲阜縣民籍江西南昌府南昌縣人，明朝政治人物。

生平 
其先江西南昌人，黄庭坚之後，明初徙居山東曲阜。子美兄弟六人，皆以儒雅稱，獨子美岐嶷不凡。弱冠登山東鄉試第二十三名，萬曆八年（1580年）庚辰科會試第九十二名，登二甲第三十七名進士。授南刑部主事，遷德安府知府，再補延安府。轉西寧兵備副使，以塞功加參政。叙升按察使，起为遼海東寧監軍。時巨璫高某治税，大帥李成梁治兵，皆政事之當相關者，子美与議，每落落難合，既不得行所志，鬱鬱求去，未及報命而卒。嘗自名讀書處曰今是，題聯云：三仕歸来三徑適，覺今是而昨非；一貧博得一身閑，信此羸而彼詘。

家族 
曾祖黃金繡；祖父黃邦良；父黃國材。母段氏。

参考文献

黃姓
曲阜人
明朝德安府知府
明朝延安府知府
明朝陕西按察司副使
明朝陕西布政使司參政
南京刑部主事
萬曆四年丙子科舉人